CELEX: 62011TN0552
Language: lv
Date: 2011-10-24 00:00:00
Title: Lieta T-552/11: Prasība, kas celta 2011. gada 24. oktobrī — Lito Maieftiko Ginaikologiko kai Khirourgiko Kentro /Komisija

7.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 6/19
            
         Prasība, kas celta 2011. gada 24. oktobrī — Lito Maieftiko Ginaikologiko kai Khirourgiko Kentro/Komisija
   (Lieta T-552/11)
   2012/C 6/36
   Tiesvedības valoda — grieķu
   
      Lietas dalībnieki
   
   
      Prasītāja: Lito Maieftiko Ginaikologiko kai Khirourgiko Kentro A.E. (Atēnas, Grieķija) (pārstāvis — E. Tzannini, advokāts)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               apmierināt šo prasību;
            
         
               —
            
            
               atcelt apstrīdēto paziņojumu par parādu;
            
         
               —
            
            
               ņemt vērā prasītājas argumentus, ja Vispārējā tiesa uzskata, ka ir jāatmaksā prasītājas 2011. gada 17. jūnija procesuālajā rakstā norādītās naudas summas;
            
         
               —
            
            
               atcelt apstrīdēto tiesību aktu arī tajā daļā, kas attiecas uz trešo maksājumu, kurš netika veikts;
            
         
               —
            
            
               veikt ieskaitu starp eventuāli atmaksājamām naudas summām un tām, kuras nekad nebija samaksātas kā minētais trešais maksājums, kas ir atlikts piecus gadus;
            
         
               —
            
            
               nospriest, ka šī prasība ir notikums, kas pārtrauc noilgumu tiesībām saņemt trešo maksājumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Ar šo prasību prasītāja lūdz atcelt Komisijas lēmumu, kas ir ietverts 2011. gada 9. septembra paziņojumā par parādu Nr. 3241109207 un kurš attiecas uz prasītājas dalību pētniecības programmā Nr. 510743 “WARD IN HAND”.
   Savu argumentu pamatošanai prasītāja izvirza šādus pamatus:
   
               —
            
            
               Eiropas Komisija ļaunprātīgi ir izmantojusi savas pilnvaras, jo tā, raugoties no juridiskā skatupunkta, time sheets [darba laika uzskaites lapu] neiesniegšanu fiktīvi ir pielīdzinājusi piegādājamo preču nepiegādāšanai, kas ir līgumam pretēja rīcība;
            
         
               —
            
            
               apstrīdētajā paziņojumā par parādu nav norādīts pamatojums un tāpēc ir pārkāpts vispārīgais tiesību princips, saskaņā ar kuru nelabvēlīgā tiesību akta tekstā ir jāsniedz tā pieņemšanas pamatojums, lai varētu pārbaudīt tā tiesiskumu;
            
         
               —
            
            
               nav ņemti vērā pierādījumi;
            
         
               —
            
            
               ir pieļauta kļūda tiesību piemērošanā un kļūda pamatojumā, jo atbildētāja nav ņēmusi vērā prasītājas argumentus par faktiem un ir tos prettiesiski un bez pamatojuma noraidījusi;
            
         
               —
            
            
               ir pārkāpts tiesiskās paļāvības princips, jo atbildētāja piecus gadus pēc programmas slēgšanas prettiesiski nav samaksājusi prasītājai programmas pēdējo maksājumu un ir padarījusi bezjēdzīgu visu tās pētījumu.